CELEX: 62016TN0729
Language: mt
Date: 2016-10-17 00:00:00
Title: Kawża T-729/16: Rikors ippreżentat fis-17 ta’ Ottubru 2016 – PO et vs SEAE

19.12.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 475/19
            
         Rikors ippreżentat fis-17 ta’ Ottubru 2016 – PO et vs SEAE
   (Kawża T-729/16)
   (2016/C 475/29)
   Lingwa tal-kawża: il-Franċiż
   
      Partijiet
   
   
      Rikorrenti: PO (Brussell, il-Belġju), PP (Beijing, iċ-Ċina), PQ (Beijing), PR (Beijing) (rappreżentanti: N. de Montigny u J.-N. Louis, avukati)
   
      Konvenut: Is-Servizz Ewropew għall-Azzjoni Esterna
   
      Talbiet
   
   
               —
            
            
               tiddikjara u tiddeċiedi li tannulla:
               
                           —
                        
                        
                           id-deċiżjonijiet tas-17 ta’ Diċembru 2015 li l-ispejjeż skolastiċi sostnuti mir-rikorrenti jiġu llimitati għal EUR 10 000;
                        
                     
                           —
                        
                        
                           fid-dawl tal-kuntest partikolari tan-notifika tal-att li jikkawża preġudizzju, sa fejn ikun neċessarju, il-posta elettronika tal-21 ta’ Diċembru 2015 li wħud minnhom irċevew; sa fejn ikun neċessarju, l-iskeda ta’ evalwazzjoni tal-allowance u; fl-aħħar nett, safejn ikun neċessarju, l-iskeda ta’ remunerazzjoni tagħhom li ssemmi l-ammont tal-allowance rċevuta;
                        
                     
                           —
                        
                        
                           sa fejn ikun neċessarju, fl-aħħar nett, id-deċiżjonijiet li jiċħdu l-ilment tagħhom tal-5 ta’ Lulju 2016;
                        
                     
         
               —
            
            
               tikkundanna lill-konvenut għall-ispejjeż.
            
         
      Motivi u argumenti prinċipali
   
   Insostenn tar-rikors tagħhom, ir-rikorrenti jinvokaw erba’ motivi.
   
               1.
            
            
               L-ewwel motiv, ibbażat fuq eċċezzjoni ta’ illegalità, sa fejn id-deċiżjonijiet ikkontestati huma bbażati fuq linji gwida, adottati mis-Servizz Ewropew għall-Azzjoni Esterna (SEAE) fil-31 ta’ Lulju 2014, li jiksru r-Regolamenti tal-Persunal u l-Anness X tiegħu.
            
         
               2.
            
            
               It-tieni motiv, ibbażat fuq eċċezzjoni ta’ illegalità, peress li d-deċiżjonijiet ikkontestati jiksru l-imsemmija linji gwida.
            
         
               3.
            
            
               It-tielet motiv, maqsum f’erba’ partijiet, ibbażat fuq l-illegalità tad-deċiżjonijiet individwali.
               
                           —
                        
                        
                           L-ewwel parti hija bbażata fuq ksur tad-drittijiet kweżiti, tal-aspettattivi leġittimi, tal-prinċipju ta’ ċertezza legali u tal-prinċipju ta’ amministrazzjoni tajba, sa fejn kull wieħed mir-rikorrenti ddeċieda li jieħu l-familja tiegħu miegħu f’delegazzjoni fil-pajjiż ikkonċernat fuq il-preżunzjoni li 100 % tal-ispejjeż skolastiċi kienu ser jiġu rrimborsati.
                        
                     
                           —
                        
                        
                           It-tieni parti hija bbażata fuq ksur tal-prinċipji ta’ ugwaljanza fit-trattament u ta’ nondiskriminazzjoni, sa fejn sistema ta’ rimbors addizzjonali limitata għall-ħlas ta’ rata fissa ta’ EUR 10 000 hekk stabbilita indipendentement mis-sitwazzjoni speċifika ta’ kull delegazzjoni tammonta għal trattament identiku ta’ sitwazzjonijiet differenti.
                        
                     
                           —
                        
                        
                           It-tielet parti hija bbażata fuq ksur tad-drittijiet tat-tfal, tad-dritt għall-ħajja tal-familja u tad-dritt għall-edukazzjoni, sa fejn is-SEAE jimponi piż finanzjarju qawwi fuq ċerti familji ta’ uffiċjali jew membri tal-persunal, liema familji jkollhom għalhekk jew jiddeċiedu li jaffaċċjaw din is-sitwazzjoni sabiex joffru lil uliedhom edukazzjoni ekwivalenti għal dik ta’ wlied il-kollegi tagħhom, jew jisseparaw minn xulxin u joffru tali edukazzjoni, bi spiża iktar baxxa, f’wieħed mill-pajjiżi tal-Unjoni Ewropea.
                        
                     
                           —
                        
                        
                           Ir-raba’ parti hija bbażata fuq l-assenza ta’ bbilanċjar effettiv tal-interessi u ta’ osservanza tal-prinċipju ta’ proporzjonalità ta’ kull deċiżjoni adottata, b’mod partikolari sa fejn il-konvenut ma weriex li l-għan li fittex li jilħaq kien jiġġustifika l-ksur tad-drittijiet fundamentali tar-rikorrenti.
                        
                     
         
               4.
            
            
               Ir-raba’ motiv, ibbażat fuq żball ta’ evalwazzjoni, li huwa invokat minn tlieta mir-rikorrenti. Tnejn minnhom iqisu li tali żball twettaq fl-analiżi taċ-ċirkustanzi eċċezzjonali li kienu tressqu fit-talba tagħhom għal rimbors, u l-aħħar rikorrent iqis li tali żball jirriżulta mill-assenza ta’ teħid inkunsiderazzjoni tal-ispejjeż addizzjonali għat-tagħlim tal-lingwa materna.